Numedalsbanen

**Numedalsbanen** er den 92,8&nbsp;km lange, delvis nedlagt, jernbanestrekningen fra Kongsberg til Rødberg (i Nore og Uvdal kommune). Hele strekningen ligger i Buskerud fylke. Persontrafikk innstilt fra 1. januar 1989 etter stortingsvedtak. Bare 30,5 kilometer av Numedalsbanen er i drift fra Kongsberg til Flesberg, og er formelt et skifteområde underlagt Kongsberg stasjon

## Historie
Allerede i 1873 ble planleggingen av Numedalsbanen startet, men den sto likevel først klar 54 år senere. Banen ble offisielt åpnet 19. november 1927 med kong Haakon VII og kronprins Olav til stede. Persontrafikken på banen ble nedlagt 31. desember 1988.

All trafikk mellom Rollag og Rødberg ble nedlagt ved stortingsvedtak i 1989. Det kjøres fortsatt enkelte godstog på den nedre delen av banen.

Bakgrunnen for byggingen av banen var transportbehov til Noreverkene. Opprinnelig var det tenkt at banen skulle bli en del av Bergensbanen. Det gikk damplokomotiv i godstogene på Numedalsbanen inntil 1970, som noen av de siste i NSBs historie. På grunn av liten trafikk forsøkte man med motorvogner i 1929. Fra 1930 ble samtlige persontog framført med motorvogner, bortsett fra de tre siste krigsårene (mangel på drivstoff) . Etter at persontrafikken ble nedlagt ble det av og til kjørt dampdrevne veterantog på banen.   

Det var beskjeden turisttrafikk her i noen år etter nedleggelsen i regi «Numedalsbanens venner». Nord for Flesberg er sporet ikke kjørbart for tog. Ved Rødberg er det en kombinert vei- og jernbanebro, og her er sporet asfaltert ned. Det er imidlertid noe aktivitet i form av dresinutleie på  banen mellom Veggli og Rødberg.

## Vern
16. september 2013 ble strekningen Rollag-Rødberg fredet av Riksantikvaren. I 2016 sluttførte Jernbaneverket en oppgradering av banens nedre del for å møte et økende behov for godstransport.

Fredningsforslaget ble begrunnet i at anlegget fremstår som et representativt jernbaneanlegg fra 1920-årene. Videre er det viktig å sikre kildeverdiene og opplevelsesverdiene, samt å bevare anlegget som kulturhistorisk element i landskapet da både infrastruktur og bygninger er sjeldent autentisk, enhetlig og komplett.

## Utbedringer
På høsten 2013 ble strekningen Kongsberg-Flesberg gjenåpnet for transport av flis og massevirke til Moelven Numedal i regi av Grenland Rail. Etter en avsporing i april 2014 måtte alle sviller byttes, og strekningen til Svene pukkverk var ferdig i november samme år, mens resten var ferdig i mai 2016. 

## Linjekart
}

 

 

|}
|

Fil:Numedalsbanen Roedberg.jpg|Rødberg stasjon.
Fil:Gvammen stasjon Numedalsbanen.jpg|Gvammen stasjon.
Fil:Numedalsbanen Midtstigen.jpg|Midtstigen holdeplass.
Fil:Norefjord stasjon.jpg|Norefjord stasjon.
Fil:Fossebrekke Numedalsbanen.jpg|Fossebrekke holdeplass.
Fil:Kjerre stasjon.jpg|Kjerre stasjon.
Fil:Veggli stasjon Numedalsbanen.jpg|Veggli stasjon.
Fil:Numedalsbanen Rollag.jpg|Rollag stasjon.
Fil:Bakkerud stasjon Numedalsbanen.jpg|Bakkerud stasjon.
Fil:Flesberg stasjon.jpg|Flesberg stasjon.
Fil:Lampeland stasjon.jpg|Lampeland stasjon.
Fil:Pikerfoss station.jpg|Pikerfoss stasjon.
Fil:Kongsberg stasjon bysida.jpg|Kongsberg stasjon.

|}

## Referanser


## Litteratur
* 
* 
* 
* 
* Jernbanedirektoratet om Numedalsbanen
* Numedalsbanen (dresinsykling på nedlagt strekning)
* 

## Eksterne lenker
* 
* Jernbanebiblioteket - Network Statement
* Numedalsbanen.no – dresinutleie
* Artikkel i Laagendalsposten 27.12.2006 om status i vernesaken
* Faksimile fra Teknisk Ukeblad 18. November 1927. Beskrivelse av anlegget
* Numedalsbanen i openstreetmap.org
* 
*